बता दें कि केरल में बाढ़ और बारिश की वजह से भारी नुकसान हुआ है। राहत और बचाव कार्य के लिए सेना, एयरफोर्स, तटरक्षक दल और एनडीआरएफ की टीमें लोगों को सुरक्षित स्थानों पर ले जाने के काम में लगी हैं। भारी बारिश और बाढ़ के कारण कोच्चि एयरपोर्ट पर पानी भर गया है और वहां परिचालन बंद कर दिया गया है, जबकि कोच्चि मेट्रो सेवा भी अगले आदेश तक रोक दी गई है। बताया जा रहा है कि 50 सालों में ऐसी भीषण त्रासदी का सामना केरल ने नहीं किया था।